system
Răspunde în limba română, în stilul Wikipedia, cat mai corect gramatical.
user
Spune-mi informații despre Călinești (Dărmănești), Suceava.
assistant
Călinești, denumit în trecut Călinești-Enache, (în ) este un sat în comuna Dărmănești din județul Suceava, Bucovina, România.

Așezare geografică 
Satul Călinești se regăsește în partea de est a județului Suceava, la o depărtare de 15 km de municipiul Suceava, la 16 km de orașul Rădăuți și la 22 km de orașul Siret. Satul se află la marginea estică a zonei cunoscute drept Bucovina, parte în trecut a fostului Imperiu Austriac. 

Satul Călinești este străbatut de Drumul Județean 209D și de râul Hatnuța de la nord la sud.

Relief 
Relieful satului Călinești este o parte integrantă a Podișului Sucevei, parte dintr-o unitate structurală mult mai întinsă, ce prezintă prelungirea spre sud-vest a platformei est-europene. Configurația teritoriului satului este în cea mai mare parte reprezentată de dealuri ce aparțin Masivului Dragomirna. 

Ca unități de relief se întâlnesc următoarele: depresiunea colinară, străbătută de pârâul Hatnuța - zonă care reunește mare parte din vatra satului, Dealul Zamca (475 m) în est și Dealul „Zrughi” in vest, denumit astfel după pârâul cu același nume, afluent de stânga al pârâului Hatnuța.

Satul se învecinează în sud cu satele Măriței și Dărmănești, în nord cu satul Călinești-Cuparencu și in nord-vest cu satul Călinești-Vasilache.

Satul Călinești-Enache ocupă o suprafață de circa 500 ha (5 kmp).

Obiective turistice 

Biserica de lemn „Sfântul Dumitru” din Călinești este un lăcaș de cult ortodox construit în anul 1794 în satul Frătăuții Vechi și strămutat în anul 1884 în satul Călinești-Enache. 

Edificiul religios se află localizat în centrul satului și are hramul „Sfântul Dumitru”, sărbătorit la data de 26 octombrie.

Biserica de lemn din Călinești-Enache a fost inclusă pe Lista monumentelor istorice din județul Suceava din anul 2010 la numărul 222, având codul de clasificare SV-II-m-B-05507.[3]

Preotul paroh este Orlando Divisevici.

Atestare istorică 
Potrivit izvoarelor istorice, Alexandru cel Bun a dăruit, la 7 ianuarie 1403, satul Hreațca (vechiul toponim) Episcopiei Moldovei „care-i aproape lângă Târgul Sucevei, cu toate hotarele lor vechi și de demult”. 

Și M. Costăchescu, amintește în lucrarea Ștefan cel Mare, publicată la Iași în 1931, despre Alexandru, voievodul moldav, care ar fi dăruit unui boier pe nume Vladfadis, din satul Pătrăuți, la 10 aprilie 1429-1432, „…satul anume Pătrăuți la Suceava, ocolul din sus, unde este casa lui și pe di sus alt cot tij din Pătrăuți, unde sunt Muntenii și al treilea cot tij din Pătrăuți, unde au fost Grecii din Dărmănești”.' Recensământul din 2011 
Conform recensământului efectuat în 2011, populația stabilă a satului Călinești-Enache era de 571 locuitori.

 Recensământul din 1930 

Conform recensământului efectuat în 1930, populația satului Călinești-Enache se ridica la 965 locuitori. Majoritatea locuitorilor erau români (87,8%), cu o minoritate de evrei (4,0%), una de ruși (3,5) și una de ruteni (4,7%). Din punct de vedere confesional, majoritatea locuitorilor erau ortodocși (96,0%), dar existau și minorități de mozaici (4,0%).

Galerie

Note

 Legături externe 
 Călinești-Enache (SV) - 600 de ani de la prima atestare documentară, 2 iunie 2003, Amos News Recensamantul Populatiei si Locuintelor 2011 - INS''
 

Călinești, Dărmănești